stanford-oval/wikipedia huggingface dataset:
בדיקות לא הורסות
שיטות לבדיקות תעשייתיות

בדיקות ראיה (בדיקות ויזואליות) - איתור סדקים ושיתוך באמצעות פנס למיקוד הראיה בלבד, בעזרת אמצעי הגדלה אופטיים (זכוכית מגדלת), או בעזרת ציוד המוחדר לצנרת ומעביר לאחור את המראה (בורוסקופ ווידאוסקופ).
רדיוגרפיה - דומה באופייה לבדיקות רנטגן (קרני X) או בדיקה באמצעות איזוטופ רדיואקטיבי (קרני Y) או מצלמת גמא. הקרניים עוברות דרך המוצר הנבדק אל פילם או אל מקלט אלקטרוני ייעודי, ושינוי בדרגת הבהירות בפלט הסופי מעיד על חשד לבעיה (בועת אוויר, סדק, סיג). שיטה זו מתאימה לבדיקת ריתוכים, סוגי יציקות ומכלולים אלקטרוניים.
בדיקת אולטרה סאונד (אולטרסאונד) - דומה באופייה לבדיקת אולטרה סאונד רפואית. גלי קול משודרים אל החלק הנבדק, ומעקב אחריהם מציג בעיות כגון נקבוביות, אי רציפות בחומר ופגמי ריתוך. שיטה זו מתאימה לבדיקת ריתוכים, יציקות מסוימות, מכלים, צנרת ועוד.
בדיקת חלקיקים מגנטיים - (Magnetic-Particle Inspection) מבוססת על עקרון פריצת השטף המגנטי. מעקב אחר השטף המגנטי בחלק ממוגנט בעזרת נוזל או אבקת חלקיקים מגנטיים, יחשוף התרכזות חלקיקים באזור הפריצה. מתאים לחיפוש סדקים המגיעים אל מעל פני השטח ומתחתיו בחלקים פרומגנטיים בלבד.
בדיקת זרמי ערבולת - (Eddy Current) משתמשת בסליל היוצר זרם מערבולתי מושרה במשטח מתכתי מוליך, ובעזרת מעקב אחר האיזון בין הזרם שבסליל לזרם המושרה (אימפדנס) ניתן לזהות שינויים בחומר, כגון סדקים ושינויי מוליכות. מתאים לאיתור גם מתחת לפני השטח.
בדיקת נוזל חודר - השיטה משתמשת בנוזל מיוחד (Penetrant) החודר אל תוך אי רציפויות בחלק הנבדק ומאפשר את זיהוין. מתאים לבדיקת סדקים על פני השטח בלבד.
בדיקת הקשה - המשמשת לאיתור הפרדות בחומרים מרוכבים, בועת אוויר או הפרדה מתחת לפני השטח יפיקו צליל שונה משל שטח אחיד.
שירוגרפיה ותרמוגרפיה שבהן מעוררים את פריט הבדיקה ובודקים בעזרת אמצעים שונים את השינויים שבו.
בדיקת תופעת Barkhausen- (ע"ש המדען הגרמני בשם זה שגילה את התופעה בשנת 1919) : התופעה נוצרת על ידי שינויים פתאומיים בחומרים שעליהם מופעל מיגנוט בזרם חילופין. שינויים אלה מושפעים ממבנה המיקרו- חומר, מנוכחות של כוחות אלסטיים ומפיזורם. במקרה של נזק עקב שחיקה, ניתן לעקוב גם אחר העומס השיורי וגם אחר השינויים המיקרו מבניים. מתאים לבדיקת חומרים פרו-מגנטיים בלבד.
ספקטרוסקופיה בשיטת (XRF (X-Ray fluorescence - הבדיקה מיועדת לזיהוי מרכיבי החומר ובדיקת עובי ציפוי. מכשיר ה-XRF שולח לתוך הדוגמה קרני X המיוצרות על ידי שפופרת רנטגן. הדוגמה עוברת עירור (אקסיטציה), ומקרינה חזרה (מבצעת fluoresce) את מאפייני האנרגיה של מרכיביה הכימיים. מאפיינים אלה נקלטים על ידי הדטקטור (גלאי) של המכשיר, ולפי אורכי הגל הנקלטים הוא מזהה את היסודות. לכל יסוד יש אורך גל אופייני. הבדיקה מתאימה לביצוע בכל חומר והיא מסוגלת לאתר ולכמת יסודות החל ממגנזיום (ממספר אטומי 12), ועד רדיום (מספר אטומי 88).
פענוח הבדיקות

תעשייה -את הבדיקות עצמן יכול לעשות כל טכנאי מיומן העובד בגוף שקיבל אישור מהרשות הלאומית להסמכת מעבדות ו"הממונה על התקינה במשרד הכלכלה והתעשייה", אולם פענוח התוצאות צריך להיעשות על ידי מומחה בתחום, מוסמך בבדיקות לא הורסות, היות שיש צורך במומחיות על מנת לפענח את הצילומים. ההסמכות המקובלות הן של האגודה האמריקאית לבדיקות לא הורסות (ASNT) ושל האגודה האירופאית לבדיקות לא הורסות (EFNDT). ככלל, בדיקות לא הורסות מבוצעות על ידי שני טכנאים לכל הפחות, כאשר מפענח הבדיקות הוא בעל רמה 2 או 3 (ראו להלן).
תעופה - לצורך בדיקת כלי טיס יש צורך, פרט לאישורים הנדרשים בתעשייה גם ב"רישיון מכון בדק". אמינות פענוח הבדיקות תלויה הן בכיול מכשור הבדיקה (לרוב, על פי דגם כיול), והן בניסיון המפענח.
רפואה - את הבדיקות עצמן יערכו לרוב טכנאים, ואילו את הפענוח יעשה רופא מומחה, היות שיש צורך במומחיות על מנת לפענח את הצילומים.
פענוח הבדיקות > רמות הכשרה מקובלות

על פי התקן האמריקאי האירופאי, ישנן שלוש רמות הכשרה לטכנאי בל"ה:
רמה 1 - טכנאי המוסמך לביצוע כיולים, בדיקות ופענוחים ספציפיים בלבד, על פי הוראות בדיקה מוגדרות. יהיה תחת הדרכה ופיקוח של רמה 2 או 3.
רמה 2 - טכנאי המוסמך לביצוע כיולים, בדיקות, פענוח ממצאי בדיקה על פי מפרט או תקן ודווח תוצאות בדיקה. מוסמך להנחות ולהדריך דרגים מקצועיים נמוכים כגון: רמה 1 או מתלמד.
רמה 3 - אדם ברמה 3 מוסמך לתכנן ולפתח שיטות בדיקה לא הורסות שונות, מוסמך להסמיך דרגים מקצועיים נמוכים כגון: רמה 1 או 2. אדם זה אחראי על הבדיקות המבוצעות בארגונו הוא או בארגון שמינה אותו להיות מוסמך רמה 3 עבורו.
בדיקות לא הורסות בישראל

בישראל מספר גופים להם מחלקות פנימיות לבדיקות לא הורסות, ביניהם חלק מיחידות צה"ל, ובעיקר חיל האוויר. קיימות ארבע חברות פרטיות המורשות לתת שרותי בדיקות לא הורסות לשאר החברות והגופים בישראל, ושני מכוני הדרכה והסמכה לרמות 1 ו־2. הסמכה לרמה 3 של ה־ASNT מתבצעת בארצות הברית, ולרמה 3 של ה־EFNDT באירופה ובישראל באמצעות העמותה הישראלית הלאומית לבדיקות לא הורסות, כמו כן הגוף המסמיך של העמותה רשאי לבחון ולהסמיך בודקים לכל הרמות מטעם TUV הגרמני.
בישראל ישנם בודדים המוסמכים לרמה זאת.
במרכז למחקר גרעיני - שורק מתקיים מחקר ופיתוח של בדיקות לא הורסות בישראל.
בדיקות לא הורסות בישראל > מערך הבל"ה בחיל האוויר

רוב התרסקויות כלי הטיס בעולם - אלו שאינן נובעות מתקלות טייס ותקלות מחשב - נגרמות עקב התעייפות החומר ובדיקות אל הרס לא עמוקות דיין. עקב כך משקיע חיל האוויר מאמצים רבים באיתור סדקים זעירים במבנה המטוס ובמעקב אחרי התפתחותם.
מערך הבל"ה בח"א נמצא תחת פיקוד ענף מבנה מטוס בלצ"ד.
המערך מונה כמה אנשי שטח ומטה, ונחשב למערך מתקדם טכנולוגית העושה שימוש במערכות מהקו הראשון הטכנולוגי.
בין השאר משתמשים בח"א בווידאוסקופים ניידים ומתוחכמים בעלי יכולת איתור אי רציפויות עצמאית, מערכות רדיוגרפיה דיגיטליות ומערכות זמן אמת, אמצעי אולטרסאונד וזרמי ערבולת קטנים וניידים, ומכשור אוטומטי (רובוטי), בעיקר בתחום זרמי הערבולת.
חיל האוויר עובד על־פי תקנים שונים בתחום הבל"ה, ומבצע הסמכה (התעדה) עצמאית למקצוע, בבסיס תל נוף, ביחידת האחזקה האווירית של חיל האוויר.
ראו גם

צילום רנטגן
סיכה לא רשמית של מערך האל הרס בחיל האוויר
בחירות אמצע הכהונה (ארצות הברית)

הקפיטול, מקום מושבם של הסנאט ובית הנבחרים.
בחירות אמצע הכהונה בארצות הברית (באנגלית: United States midterm elections) הוא כינוי הניתן לבחירות לקונגרס הנערכות בחודש נובמבר כל ארבע שנים, סמוך לאמצע כהונת הנשיא שנבחר שנתיים קודם לכן ומכהן במשך 4 שנים. הבחירות לקונגרס נערכות אחת לשנתיים, אך מכונות "בחירות אמצע" רק כאשר לא מתקיימות באותו המועד גם הבחירות לנשיאות. בבחירות האמצע נבחרים כל חברי בית הנבחרים (435) ושליש מחברי הסנאט (33 או 34 מתוך 100).
בנוסף, 34 מתוך 50 מדינות ארצות הברית בוחרות את המושלים שלהן לכהונה בת ארבע שנים במהלך בחירות אמצע הכהונה, בעוד המדינות ורמונט וניו המפשייר בוחרות מושלים שמכהנים במשך שנתיים ונבחרים גם בעת בחירות האמצע וגם בעת הבחירות לנשיאות. לפיכך, 36 מושלים נבחרים במהלך הבחירות. מדינות רבות גם בוחרות את המחוקקים המדינתיים ונערכות גם בחירות במישור העירוני לראשות הערים. בהצבעה ישנם ראשי ערים רבים, משרות ציבור אחרות ועוד מגוון רחב של משרות ויוזמות אזרחיות, כמו משאלי עם והצבעה ציבורית על חוקים.
בחירות מיוחדות נערכות לעיתים קרובות בשילוב עם הבחירות הקבועות, כך שסנאטורים נוספים, מושלים או פקידים מקומיים אחרים עשויים להיבחר לכהונות חלקיות.
בבחירות אמצע הכהונה לרוב אחוזי ההצבעה נמוכים מאשר הבחירות לנשיאות. בעוד האחרונות עומדות על שיעור הצבעה של 50-60% כבר מעל 60 שנה. רק כ-40% מהזכאים להצביע הולכים להצביע בפועל בבחירות אמצע הכהונה. בחירות אמצע הכהונה בדרך כלל מתאפיינות בכך שמפלגתו של הנשיא מאבדת מושבים בקונגרס ולעיתים קרובות ניתן לראות את הנשיא מתמודד עם יריבים במפלגתו שמנסים להשיג כוח לקראת הבחירות הנשיאותיות שנתיים לאחר מכן.
ראו גם

הבחירות בארצות הברית (2014)
הבחירות בארצות הברית (2016)
הבחירות בארצות הברית (2018)
הבחירות לסנאט של ארצות הברית, 2018
הבחירות בארצות הברית (2022)
הערות שוליים

↑  Q&A: US mid-term elections, BBC News
↑  Desilver, D. (2014) Voter turnout always drops off for midterm elections, but why? Pew Research Center, July 24, 2014.
↑  Busch, Andrew (1999). Horses in Midstream. University of Pittsburgh Press. pp. 18–21.
↑  Baker, Peter; VandeHei (2006-11-08). "A Voter Rebuke For Bush, the War And the Right". וושינגטון פוסט. נבדק ב-2010-05-26.
↑  "Election '98 Lewinsky factor never materialized". CNN. 1998-11-04.
↑  יצחק בן-חורין, ניצחון דמוקרטי בבית הנבחרים; קרב צמוד בסנאט, באתר ynet, 8 בנובמבר 2006
↑  יצחק בן-חורין, מהפך דמוקרטי גם בסנאט? הכל תלוי בווירג'יניה, באתר ynet, 8 בנובמבר 2006
↑  איי.פי, הסנאט: הרפובליקנים התחזקו, דאשל הולך הביתה, באתר ynet, 3 בנובמבר 2004
↑  רוב לדמוקרטים גם בקרב מושלי המדינות, באתר ynet, 8 בנובמבר 2006
↑  מכה קשה לאובמה: הפסיד הרוב המיוחס בסנאט, באתר וואלה, 20 בינואר 2010
↑  כצפוי: הדמוקרטים העמיקו אחיזתם בקונגרס, באתר ynet, 5 בנובמבר 2008
↑  יצחק בן-חורין, תבוסה קשה לאובמה: רוב רפובליקני בסנאט, באתר ynet, 4 בנובמבר 2014
↑  בחירות אמצע הקדנציה: הרפובליקנים שמרו על רוב בסנאט, מהפך דמוקרטי בבית הנבחרים
↑  תוצאות הבחירות באתר הגארדיאן
↑  אמריקה חצויה: טראמפ איבד את הרוב בבית הנבחרים, שמר על כוחו בסנאט, באתר ynet, 6 בנובמבר 2018
הירוקי סאקאי

הירוקי סאקאי (ביפנית: 酒井 宏樹, באנגלית: Hiroki Sakai; נולד ב-12 באפריל 1990) הוא כדורגלן יפני המשחק בעמדת המגן הימני באוראווה רד דיימונדס ובנבחרת יפן.
קריירת מועדונים > קאשיווה רייסול

סאקאי, יליד קאשיווה שביפן, למד כילד בבית ספר לכדורגל במשך 10 שנים, ותחילה תופקד כחלוץ, עד שעבר הסבה לעמדת הבלם. בשנת 2003, כשהיה בן 13, החל לשחק בנוער של קאשיווה רייסול, ונסע כנער להתאמן בברזיל במועדון הכדורגל מוז'י מירים, שם התבסס כמגן ימני. בשנת 2009 החל להשתייך לקבוצה הבוגרת של קאשיווה רייסול, והחל מעונת 2010 החל גם לשחק בה. בעונה זו ערך 9 הופעות ליגה והבקיע שער אחד, וקבוצתו סיימה במקום הראשון בליגת המשנה היפנית ועלתה ליגה. בעונת 2011 סאקאי הפך לשחקן הרכב קבוע, וזכה עם קאשיווה רייסול באליפות ליגת העל היפנית, כבר בעונת החזרה שלה לליגה. בשלהי 2011 השתף סאקאי עם קאשיווה רייסול בגביע העולם למועדונים 2011, והגיע עם הקבוצה לחצי הגמר, שם הפסידה 1–3 לסנטוס, כשסאקאי הבקיע את השער לקבוצתו. במשחק על המקום השלישי הפסידו סאקאי וקאשיווה לא-סד בפנדלים. בתום עונה זו נבחר סאקאי לרוקי השנה בליגת העל היפנית, ונכלל בנבחרת העונה. בעונת 2012 זכה סאקאי עם קאשיווה רייסול בסופר קאפ היפני, לאחר ניצחון 1–2 על מועדון ספורט טוקיו. את עונת 2012 החל סאקאי בקאשיווה רייסול והמשיך להציג יכולת טובה מאוד, שגררה התעניינות ממועדונים באירופה. ביוני 2012 ערך סאקאי את הופעתו האחרונה בקבוצה, בניצחון 2–6 על גמבה אוסקה. לאחר מכן חתם בהנובר 96 מהבונדסליגה, ששילמה עבורו מיליון אירו.
קריירת מועדונים > הנובר 96

סאקאי החמיץ חלק גדול מעונת הבכורה שלו בהנובר 96, 2012/13, בגין פציעות ובגין מחויבותו לנבחרת יפן. באוגוסט 2012 ערך סאקאי את הופעת הבכורה שלו בהנובר, ובישל שער בניצחון 1–5 על שלונסק ורוצלב במסגרת מוקדמות הליגה האירופית. בספטמבר 2012 ערך סאקאי את הופעת הבכורה שלו בבונדסליגה כשנכנס כמחליף בהפסד 1–3 להופנהיים. עד לסיום העונה החל סאקאי להתאקלם ולקבל יותר הזדמנויות, וערך 17 הופעות בכל המסגרות, בעונה אותה הנובר סיימה במקום התשיעי בליגה והודחה בשלב הנוק אאוט הראשון בליגה האירופית על ידי אנז'י מחצ'קלה. בעונת 2013/14 סאקאי ביסס את עצמו כמגן הימני הקבוע של הנובר עם פציעתו של המגן הבכיר סטיב צ'רונדולו. בנובמבר 2013 הבקיע סאקאי את שער הבכורה שלו בקבוצה, בהפסד 2–3 לורדר ברמן. סאקאי ערך באותה עונה 26 הופעות ליגה וקבוצתו סיימה במקום העשירי. בעונת 2014/15, לאחר פרישתו של צ'רונדולו ממשחק, סאקאי שוב תפס את מקומו בקביעות עם הגעתו של הפורטוגלי ז'ואאו פריירה, התחרה עמו סאקאי על המקום בהרכב. סך הכל ערך סאקאי 27 הופעות ליגה באותה עונה, אותה הנובר סיימה במקום ה-13. בקיץ 2015 זכה סאקאי להתעניינות ממספר מועדונים כמו נאפולי, אך נשאר לבסוף בהנובר. בעונת 2015/16 סאקאי החמיץ מספר משחקים בגין פציעות, וערך בסך הכל 26 הופעות ליגה, בהן הבקיע שער אחד. את העונה הזו סיימו סאקאי והנובר במקום האחרון ונשרו לבונדסליגה השנייה. בעקבות ירידת הליגה, סאקאי הביע את רצונו לעזוב את הקבוצה.
קריירת מועדונים > אולימפיק מרסיי

בקיץ 2016, לאחר ירידת הליגה של הנובר 96, עבר סאקאי לאולימפיק מרסיי מליגת העל הצרפתית בהעברה חופשית, בהמלצת מאמנו בנבחרת יפן, והיד חלילודז'יץ'. בהופעת הבכורה שלו בליגה הצרפתית בעונת 2016/17, בישל סאקאי שער לפלוריאן תובאן בניצחון 0–4 על טולוז. בעונת הבכורה שלו במרסיי ערך סאקאי 35 הופעות ליגה וסיים עם הקבוצה במקום החמישי בליגה. בעונת 2017/18 סאקאי המשיך להיות האופציה העדיפה בעמדת המגן הימני בהרכב מרסיי, על אף תחרות עם בואונה סאר. בתקופה מסוימת אף שיחק מספר פעמים כמגן שמאלי. באותה עונה הגיע סאקאי עם מרסיי עד לגמר הליגה האירופית, כשבדרך הבקיע שער בניצחון 2–5 על ר.ב. לייפציג. במשחק הגמר, בו הפסידה מרסיי 0–3 לאתלטיקו מדריד, סאקאי ישב על הספסל ולא שיחק. באותה עונה, סיימו סאקאי ומרסיי במקום הרביעי בליגה הצרפתית.
קריירה בינלאומית

סאקאי החל לשחק בנבחרת האולימפית של יפן בשנת 2011, והעפיל עמה לאולימפיאדת לונדון (2012) דרך הטורניר הקדם אולימפי. באולימפיאדה עצמה, הגיע סאקאי עם הנבחרת לחצי הגמר, שם הפסידה הנבחרת היפנית לנבחרת המקבילה של מקסיקו בתוצאה 1–3. יפן וסאקאי הפסידו בקרב על המדליית הארד בתוצאה 0–2 לנבחרת האולימפית של דרום קוריאה, וסיימו את האולימפיאדה ללא מדליה. סך הכל ערך סאקאי 17 הופעות והבקיע שני שערים במדי הנבחרת האולימפית של יפן.
במאי 2012 ערך סאקאי את הופעת הבכורה שלו במדי נבחרת יפן הבוגרת, בניצחון 0–2 על אזרבייג'ן במסגרת גביע קירין. בהמשך, התחרה סאקאי על המקום בהרכב נבחרת יפן עם אטסוטו אוצ'ידה. בשנת 2013 זומן סאקאי לסגל היפני לגביע הקונפדרציות 2013. סאקאי שיחק בשניים משלושת המשחקים של יפן, שסיימה את הטורניר עם שלושה הפסדים ואפס נקודות. בשנת 2014 זומן סאקאי לסגל היפני למונדיאל 2014, אותו סיימה יפן עם נקודה אחת והדחה בשלב הבתים. סאקאי לא שותף במונדיאל זה כלל. לגביע אסיה בכדורגל 2015 סאקאי לא זומן על ידי המאמן חאבייר אגירה.
בשנת 2018 זומן סאקאי לסגל היפני למונדיאל 2018. סאקאי שיחק את מלוא הדקות בכל ארבעת המשחקים של יפן, שהפתיעה כשעברה את שלב הבתים, והודחה בשמינית הגמר לאחר הפסד 2–3 לנבחרת בלגיה.
נכלל בסגל נבחרת יפן לטורניר מונדיאל 2022.
תארים

עם קאשיווה רייסול:
אליפות ליגת המשנה היפנית: 2010
אליפות ליגת העל היפנית: 2011
הסופר קאפ היפני: 2012
תארים אישיים:
נבחרת העונה של ליגת העל היפנית: 2011
רוקי השנה בליגת העל היפנית: 2011
בית כנסת האלשיך

| --- | --- |

 מידע כללי
 סוג:  בית כנסת 
 על שם:  משה אלשיך 
 מיקום:  צפת 
 מדינה:  ישראל 
 נוסח תפילה:  נוסח הספרדים
 הקמה ובנייה
 תקופת הבנייה:  ? – המאה ה־16
 תאריך פתיחה רשמי:  המאה ה־16 
 קואורדינטות:  32°58′08″N 35°29′29″E﻿ / ﻿32.9689°N 35.4914°E﻿ / 32.9689; 35.4914
  (למפת צפת מוגדלת) בית כנסת האלשיך(למפת צפת רגילה) בית כנסת האלשיך
 
ארון הקודש בבית כנסת האלשיך
הבימה בבית הכנסת. ניתן לראות מעליה את הקשתות הנושאות את הגג.
בית כנסת האלשיך הוא בית כנסת בעיר העתיקה של צפת הקרוי על שמו של רבי משה אלשיך שהתפלל בו. בית הכנסת מכונה גם כניס אל-אסטמבוליה ובית הכנסת של בעלי תשובה.
היסטוריה

לפי המסורת, בבית כנסת זה התפלל רבי משה אלשיך - "האלשיך הקדוש". שחי בצפת במאה ה-16 ונפטר בשנת 1600. אך אפשר שבית הכנסת קדום יותר -
בבית הכנסת שמור כתר תורה שהכתובת עליו מספרת שהוקדש בשנת צד"ק (1434) לבית הכנסת של בעלי תשובה. המסורת בצפת היא ש"בעלי התשובה" המוזכרים בכתובת הם אנוסים שנמלטו מספרד והגיעו לצפת, ושם חזרו בתשובה וחזרו ליהדותם. בשנת 2001 נגנב ספר התורה על ידי חוליה של גנבי יודאיקה, לבסוף נמצא הכתר והושב לבית הכנסת.
הקמרונות שמחזיקים את גגו בנויים לרוחב המבנה, בניצב לצלע ההר. ייתכן שעובדה זו סייעה לבית הכנסת לשרוד את רעידות האדמה הקשות שפקדו את צפת ב-1759 וב-1837, משום שצורת בניה זו יכלה להחזיק את הכובד של בתי העיר שקרסו אחד על גבי השני. כתובת בחזית בית הכנסת מעידה על שיפוץ שנעשה בו לפני "הרעש הגדול" בשנת 1837, וסביר להניח ששיפוץ זה עזר גם הוא למבנה. בית כנסת האלשיך הוא בית הכנסת היחיד בצפת ששרד את שתי רעידות האדמה הגדולות.
בנוסף לכתר התורה העתיק, בבית הכנסת שמורים מספר רב של ספרי תורה עתיקים - כמעט כולם במצב כשר לקריאה. על פי המסורת בבית הכנסת, חלק מספרי התורה במקום בני למעלה מאלף שנה.
בית הכנסת סגור במהלך השבוע ונפתח לתפילות בשבתות וחגים ולביקורי קבוצות במקום.
הערות שוליים

↑  בית הכנסת של יוצאי איסטנבול
↑  אלי אשכנזי, מי גונב את הספרים של זקני צפת, באתר הארץ, 18 במאי 2012.
בורקה (נפת רמאללה ואל-בירה)

ערך זה עוסק בכפר בנפת רמאללה ואל-בירה. אם התכוונתם לכפר בנפת שכם, ראו .
| --- | --- |

 טריטוריה:  הרשות הפלסטינית הרשות הפלסטינית
 נפה:  רמאללה ואל-בירה
 גובה:  738 מטרים
 אוכלוסייה:  ‏
  ‑ בכפר:  2,090 (2007)
 קואורדינטות:  31°53′45″N 35°15′15″E﻿ / ﻿31.89583333°N 35.25416667°E﻿ / 31.89583333; 35.25416667 
 אזור זמן:  UTC +2
  מפת מיקום  מפה מפורטת   (למפת דרום השומרון מוגדלת) בורקה(למפת דרום השומרון רגילה) בורקה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בורקה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בורקה  he tabBackground:;tabBorder:#aaa;defaultTab:0;
 
בורקה (בערבית: برقة) הוא כפר פלסטיני המשתייך לנפת רמאללה ואל-בירה, כ-6 ק"מ מזרחית לרמאללה בבנימין, בגובה של כ-760 מטר מעל פני הים.
בעקבות הסכמי אוסלו בשנת 1995, נכלל הכפר בשטח B.
לפי נתוני הלשכה הפלסטינית המרכזית לסטטיסטיקה הכפר מנה כ-2,090 תושבים במפקד שנערך ב-2007.
מקור השם

לפי זאב וילנאי, משמעות המילה בורקה (برقة) בערבית היא אדמה קשה, והכפר קיבל שם זה בשל מיקומו באזור ההררי של השומרון.
תושבי הכפר העלו שתי סברות אחרות: הראשונה היא שהכפר נקרא על שם ח'ירבה סמוכה בשם "אבן ברק", והסברה השנייה היא שהשם בא מהשורש הערבי ب.ر.ق (ב-ר-ק) שמשמעותו, בין היתר, היא: מבריק, נוצץ.
היסטוריה

לפי עדויות ארכאולוגיות הכפר היה מיושב כבר מהתקופה ההלניסטית, דרך התקופה הביזנטית, התקופה המוסלמית הקדומה ועד לתקופה העות'מאנית. השרידים הארכאולוגיים כוללים מבנים ישנים ובורות מים.[דרוש מקור]
הכפר נוסד בשנת 1500 בערך, על ידי מתיישבים מתימן, מחברון ומאזור כרכ שבירדן.
במפקד אוכלוסין 1931 של ארץ ישראל היו בכפר 66 בתים מאוכלסים, בהם התגוררו 320 תושבים, כולם מוסלמים. בשנת 1945 חיו בכפר 380 תושבים.
היסטוריה > לאחר 1967

בעקבות מלחמת ששת הימים ב-1967 עבר הכפר משליטה ירדנית לישראלית.
אדמות

לפי סקר שטח האדמות בשנת 1945, שטח האדמות של הכפר הוא 6,001 דונם. מתוכם הכפר היה בנוי על 22 דונם, השטח המעובד היה 3,757 דונם והיתר, 2,222 דונם, היו אדמות בור.
ב-1984 הופקעו אדמות של תושבי הכפר לצורך הקמת ההתנחלות כוכב יעקב מצפון לכפר.
עימותים עם ישראלים

באזור בורקה קיימים מספר התנחלויות ומאחזים ביניהם: מגרון, רמת מגרון, גבעת אסף, עוז ציון וגבעת צור הראל. במהלך השנים היו עימותים רבים בין תושבי בורקה למתנחלים.
בעשור השני של המאה ה-21 החל הכפר לסבול באופן קבוע מהתנכלויות של מתנחלים במסגרת פעולות "תג מחיר". באחד המקרים, בדצמבר 2011, הוצת המסגד בכפר.
המאחז מגרון, שבמועצה האזורית מטה בנימין, שכן ממזרח לבורקה, על קרקע הרשומה בבעלות פרטית של תושבי בורקה ודיר דיבוואן. בשנת 2012 פונה מגרון ומאז השטח נטוש.
ב-4 באוגוסט 2023 אירע העימות בבורקה, בין תושבי הכפר למתנחלים ממאחז עוז ציון שרעו צאן בשטחים בבעלות פלסטינית. בעימות, ישראלי ירה למוות בקוסאי מעטאן בן ה-19, תושב הכפר. עימות נוסף התרחש בקרבת הכפר ב-10 באפריל 2024, ובו נפצעו מספר תושבים של הכפר.
תשתיות

חשמל: בשנת 1980 חובר הכפר לרשת של חברת החשמל המזרח-ירושלמית.
מים: חברת המים של ירושלים מספקת לכפר מים, באמצעות רשת מים שנפרסה בשנת 1978.
ביוב: אין בכפר מערכת ביוב ותושבים משתמשים בבורות ספיגה.
גאוגרפיה

ואדי שיבן זורם למרגלות היישוב.
הערות שוליים

↑  זאב וילנאי, אריאל, אנציקלופדיה לידיעת א"י, 1976, עמ' 570
1 2 3 4 5  Burqa - Village Profile, The Applied Research Institute – Jerusalem, 2012
↑  Mills, Census of Palestine, 1931, page 48
↑  Government of Palestine, Department of Statistics, 1945, p. 26. ראה: http://users.cecs.anu.edu.au/~bdm/yabber/census/VSpages/VS1945_p26.jpg
↑  برقة - Burqa (בורקה (נפת רמאללה ואל-בירה)), באתר palestineremembered, ‏2007
↑  אנשיל פפר, אבי יששכרוף, לאחר הפינוי הלילי במצפה יצהר: מסגד הוצת בכפר הפלסטיני בורקה, באתר הארץ, 15 בדצמבר 2011
↑  State: Migron outpost to be evacuated within six months, 23 January 2008, By Yuval Boaz, Ha'aretz
↑  Settlers leaders to vote on moving Migron outpost  7 August 2008,  By Tovah Lazaroff, Jpost
↑  In Battle Over a Settlement, It's Israelis vs. Israelis 24 December 2003, By Richard Bernstein,  New York Times
↑  בזיקוקים ואבנים: רועה צאן מגבעת צור הראל בבנימין הותקף בידי עשרה ערבים מבורקה, באתר ערוץ 7, 10 באפריל 2024
4 פציעות כדורים בהתקפת מתנחלים בכפר בורקה, אל קודס, 10 באפריל 2024
| דגל פלסטיןיישובי נפת רמאללה ואל-בירה |
| --- | --- | --- |
| ערים | אל-בירה • ביתוניא • רוואבי • רמאללה |   |
| מועצות מקומיות | אל-איתיחאד (ביתילו, דיר עמאר, ג'מאלא) • א-זיתונה (מזרעה אל-קיבליה, אבו שוחידם) • ביר זית • בית ליקיא • בני זייד (דיר ע'סאנה, בית רימא) • בני זייד א-שרקייה (עארורה, מזארע א-נובאני) • דיר ג'ריר • דיר דיבוואן • חרבתא אל-מצבאח • מזרעה א-שרקיה • נעלין • סילוואד • סינג'יל • תורמוס עיא |   |
| כפרים | אבו קש • אום צפא • א-לובן אל-ע'רבי • אל-ג'אנייה • אל-מוע'ייר • אל-מידיה • בודרוס • בורקה • בית סירא • ביתין • בית עור אל-פוקא • בית עור א-תחתא • בלעין • ג'יפנה •דורא אל-קרע • דיר אבו משעל • דיר איבזיע • דיר א-סודאן • דיר ניזאם • דיר קדיס • ח'ירבת אבו פלאח • ח'רבת'א בני חרית • טייבה • טירה • יברוד • כובאר • כפר מאליכ • כפר ניעמה • כפר עין • נבי סאלח • סאפא • סורדא • עאבוד • עבוין • עג'ול • עטארה • עין יברוד • עין עריכ • עין סיניא • עין קיניא • קיביה • קראוות בני זייד •  ראס כרכר • רמון • רנתיס • שוקבא • שיבתין |   |
| מחנות פליטים | אל-אמערי • ג'לזון • קדורה • קלנדיה |   |
נפות הרשות הפלסטינית
| --- | --- |
בקרת זהויות :  NLI: 987009444384305171
הבלונדיני עם הנעל השחורה

| --- | --- |
כרזת הסרט
כרזת הסרט
 בימוי:  ריצ'רד קווין
 הופק בידי:  אלן פוארה, איב רובר
 תסריט:  איב רובר, פרנסיס ובר
 עריכה:  ז'סלין דסיונקרס
 שחקנים ראשיים:  פייר רישאר ז'אטן רושפור מירל דארק ברנאר בלייה
 מוזיקה:  ולדימיר קוסמה
 צילום:  רנה מתלין
 מדינה:  צרפת צרפת
 חברת הפקה:  גומון 
 חברה מפיצה:  Gaumont Film Company
 הקרנת בכורה:  6 בדצמבר 1972
 משך הקרנה:  108 דקות
 שפת הסרט:  צרפתית
 סוגה:  סרט ריגול, סרט קומדיה, פארסה, סרט פשע 
 סרט הבא:  The Return of the Tall Blond Man with One Black Shoe 
 דף הסרט ב־IMDb
 
הבלונדיני עם הנעל השחורה (בצרפתית: Le Grand Blond avec une chaussure noire) הוא סרט קומדיה צרפתי משנת 1972 בבימויו של איב רובר, עם פייר רישאר, ברנרד בליי ומירל דארק בתפקידים הראשיים.
התסריט נכתב על ידי פרנסיס ובר בהשתתפות איב רובר והוא בעצם סאטירה משעשעת על סוגת סרטי הריגול.
ב-1974 הופק בצרפת סרט המשך בשם "שובו של הבלונדיני עם הנעל השחורה" עם אותם השחקנים וב-1985 הופק בארצות הברית רימייק לסרט בשם "האיש עם הנעל האדומה" עם טום הנקס וג'יימס בלושי.
איב רובר זכה בפרס דוב הכסף והיה מועמד לפרס דב הזהב בפרס דוב הכסף בפסטיבל הסרטים הבין-לאומי בברלין. הוא מופיע בסרט בתפקיד מנצח תזמורת (ללא קרדיט).
את פסקול המוזיקה חיבר ולדימיר קוסמה וממנו התפרסמה הנעימה "סירבה" בביצועו של גאורגה זמפיר שמנגן בחליל פאן.
תקציר העלילה

לואי טולוז (ז'אן רושפור) הוא מפקד הריגול הנגדי בצרפת. סגנו הוא ברנר מילאן (ברנרד בלייה) והוא עושה הכל כדי לסלק את טולוז ולהתמנות במקומו.
מבריח סמים צרפתי נתפס בניו יורק ובבדיקה בפוליגרף הוא מגלה כי נשלח בהוראת בכיר (למעשה, מילאן) בשירות הריגול הצרפתי. החשד נופל על טולוז, ומילאן מנסה לסחוט אותו כדי שיתפטר. הוא מציב מכשירי הקלטה וצילום במשרדו של טולוז שמודע לזה.
טולוז ועוזרו פראשה (פול לה פרסון) טומנים למילאן מלכודת. טולוז מורה לעוזרו לצאת לנמל התעופה אורלי לפגוש את הסוכן שלו שעומד לטוס לניו יורק ולגלות את האמת. במרפסת, היכן שאין מכשירי הקלטה, הוא פוקד עליו לבחור כל אדם שיבחר כדי שאנשי מילאן יעקבו אחריו.
פראשה בוחן את האנשים העומדים לצאת מאורלי ובוחר אדם גבוה ובלונדיני עם נעל אחת שחורה ונעל אחת חומה. הוא מתקרב אליו ומילאן ואנשיו בטוחים שזה הסוכן המבוקש.
למעשה הבלונדיני הוא פרנסואה פרן (פייר רישאר), כנר בתזמורת סימפונית שחזר מקונצרט במינכן. חבריו הכינו לו תעלול, סילקו את נעליו שהשאיר בחוץ לצחצוח והשאירו לו נעל חומה ושחורה. אנשי מילאן עוקבים אחריו לביתו ושותלים שם מכשירי הקלטה.
פרן מנהל יחסים אינטימיים עם פולט (קולט קסטל), שהיא נבלנית בתזמורת ואשתו של חברו הטוב מוריס (ז'אן קארמה), מתופף התזמורת. מילאן ואנשיו מקליטים אותם מתוך טנדר של שירות פרחים ומוריס שומע זאת ומחליט שאשתו בוגדת בו עם מוכר פרחים. בשעת נגינת סימפוניה מס' 40 של מוצרט הוא מפריע בתיפוף וגורם למבוכה לפרן, פולט ולמנצח התזמורת (איב רובר).
מילאן מחליט לשלוח לפרן את הסוכנת שלו כריסטין (מירל דארק) בתור פאם פטאל שתפתה אותו לגלות על עצמו. פרן נענה להזמנתה והיא מקבלת אותו בשמלה עם מחשוף גב גדול וחריץ ישבן חשוף. מילאן ואנשיו מקליטים וצופים בהם, אך פרן לא מגלה דבר. כריסטין משתכנעת כי אין הוא סוכן, מתאהבת בו ומזהירה אותו שחייו בסכנה. סוכניו של טולוז ומילאן נפגשים בדירה ומחסלים אחד את השני באקדחים עם משתיק קול.
פרן נמלט לריו דה ז'ניירו עם כריסטין בתוך מזוודה. טולוז משקיף עליהם בנמל התעופה ואומר לפראשה כי פרן מוצא חן בעיניו לאחר שנשאר בחיים מפרשה זאת וכי ייתקשר אליו לאחר שיחזור על מנת להעסיקו כסוכן שלו.
צוות השחקנים

| שם השחקן/ית | שם הדמות | הערות |
| --- | --- | --- |
| פייר רישאר | פרנסואה פרן | כנר |
| ז'אן רושפור | לואי טולוז | מפקד הריגול הנגדי |
| ברנאר בלייה | ברנר מילאן | סגנו של טולוז |
| ז'אן קארמה | מוריס | מתופף |
| פול לה פרסון | פראש | עוזר של טולוז |
| מירל דארק | כריסטין | סוכנת של מילאן |
| קולט קסטל | פולט | אשתו של מוריס |
בחירות ארציות

בחירות ארציות הן שיטת בחירה אשר ביסודה עומד הרעיון שהמדינה כולה מהווה אזור הצבעה אחד. בשונה מהשיטה האזורית, על פי שיטה זו מהווה המדינה מחוז בחירה אחד, כאשר בדרך כלל חלוקת המושבים בפרלמנט מתבצעת באופן יחסי לקולות הבוחרים.
שיטה זו היא השיטה הנהוגה בישראל.